open-index/open-wikipedia-markdown huggingface dataset:
Hand on Your Heart

«**Hand on Your Heart**», ավստրալացի երգչուհի Քայլի Մինոուգի երգը։ Թողարկվել է որպես առանձին սինգլ 1989 թվականի ապրիլին։ Հետագայում ընդգրկվել է նրա «Enjoy Yourself» (1989) երկրորդ ստուդիական ալբոմում։

Երգը հասել է 1-ին հորիզոնականին Մեծ Բրիտանիայում (ազգային սինգլների հիթ-շքերթում)՝ դառնալով նրա երրորդ թիվ 1 հիթը այդ երկրում։

## Ստեղծման պատմություն
Երգը գրել և որպես պրոդյուսեր հանդես է եկել Սթոք, Էյթկեն և Ուոթերմեն հեղինակային և պրոդյուսերական եռյակը։

## Երգացանկ

**7-inch single and Australian cassette single**
# "Hand on Your Heart" – 3:47
# "Just Wanna Love You" – 3:30

**12-inch single**
# "Hand on Your Heart" (The Great Aorta Mix) – 6:26
# "Just Wanna Love You" – 3:30
# "Hand on Your Heart" (dub) – 5:30

**Australasian CD single**
# "Hand on Your Heart" (7-inch version)
# "Hand on Your Heart" (The Great Aorta Mix)
# "Just Wanna Love You"
# "It's No Secret"

**UK CD single**
# "Hand on Your Heart" (The Great Aorta Mix) – 6:26
# "Just Wanna Love You" – 3:30
# "It's No Secret" – 5:30

**UK cassette single**
# "Hand on Your Heart"
# "Just Wanna Love You"
# "Hand on Your Heart" (The Great Aorta Mix)

**[[iTunes]] digital bundle (2009)**
# "Hand on Your Heart" (original) – 3:50
# "Hand on Your Heart" (The Great Aorta Mix) – 6:24
# "Hand on Your Heart" (dub) – 5:32
# "Hand on Your Heart" (video mix) – 3:44
# "Hand on Your Heart" (7-inch instrumental) – 3:50
# "Hand on Your Heart" (7-inch backing track) – 3:50
# "Just Wanna Love You" (original) – 3:31
# "Just Wanna Love You" (instrumental) – 3:31
# "Just Wanna Love You" (backing track) – 3:31

**iTunes remix digital bundle (2009)**
# "Hand on Your Heart" (The Heartache Remix) – 5:21
# "Hand on Your Heart" (Smokin' Remix) – 5:32
# "Hand on Your Heart" (WIP 2002 remix) – 6:03
# "Hand on Your Heart" (WIP 2002 instrumental) – 6:03
# "Hand on Your Heart" (WIP 2002 backing track) – 6:03
# "Hand on Your Heart" (WIP 2002 radio) – 3:23
# "Hand on Your Heart" (WIP 2002 radio instrumental) – 3:23
# "Hand on Your Heart" (WIP 2002 radio backing track) – 3:23

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

Կատեգորիա:Քայլի Մինոուգի երգեր
Wouldn’t Change a Thing

«**Wouldn’t Change a Thing**», ավստրալիացի երգչուհի Քայլի Մինոուգի երգը։ 1989 թվականի հուլիսին այն թողարկվել է առանձին սինգլով, իսկ հետո ընդգրվել է նույն թվականի հոկտեմբերին թողարկված «Enjoy Yourself» երկրորդ ստուդիական ալբոմում։

Մեծ Բրիտանիայում  «Wouldn’t Change a Thing» երգով սինգլը հասել է երկրորդ հորիզոնականին (ազգային սինգլների հիթ-շքերթում)։

## Ստեղծման պատմություն
Երգը գրել և որպես պորդյուսեր հանդես է եկել Սթոք, Էյթկեն և Ուոթերմեն հեղինակային և պրոդյուսերական եռյակը։

## Երգացանկ

**7-inch and cassette single**
# "Wouldn't Change a Thing" – 3:13
# "It's No Secret" – 3:57

**12-inch single**
:A1. "Wouldn't Change a Thing" (Your Thang Mix) – 7:10
:B1. "It's No Secret" (extended) – 5:46
:B2. "Wouldn't Change a Thing" (instrumental) – 3:13

**Australian CD single**
# "Wouldn't Change a Thing" (Your Thang Mix)
# "Wouldn't Change a Thing"
# "Turn It into Love"

**UK CD single**
# "Wouldn't Change a Thing"
# "Wouldn't Change a Thing" (Your Thang Mix)
# "Je ne sais pas pourquoi" (Revolutionary Mix)

**US and Canadian 12-inch single**
:A1. "Wouldn't Change a Thing" (The Espagna Mix) – 5:44
:A2. "Wouldn't Change a Thing" (Your Thang Mix) – 7:10
:B1. "It's No Secret" (extended) – 5:31
:B2. "Wouldn't Change a Thing" (instrumental) – 3:20

**Japanese 7-inch and mini-CD single**
# "Wouldn't Change a Thing" (single version) – 3:12
# "Wouldn't Change a Thing" (instrumental) – 3:20

**Japanese mini maxi-CD single**
# "Wouldn't Change a Thing" (Your Thang Mix)
# "Wouldn't Change a Thing" (single version)
# "Wouldn't Change a Thing" (instrumental)

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումեր

## Ծանոթագրություններ

Կատեգորիա:Քայլի Մինոուգի երգեր
Մայքլ Գրեյվս

**Մայքլ Գրեյվս** (, ), ամերիկացի ճարտարապետ և դիզայներ։

## Կենսագրություն
Ծնվել է Ինդիանա նահանգուում, որտեղ էլ ավարտել է միջնակարգ դպրոցը։ Մանկուց սիրել է նկարչություն։ Գրեյվսը բակալավրի կոչում է ստացել Ցինցինատիի համալսարանում, իսկ մագիստրոսի կոչումը՝ Հարվարդի համալսարանում, որից հետո երկու տարի անցկացրել է Հռոմում։ 1964 թվականին ճարտարապետը մեկնել է Փրինսթոնում, որտեղ նա հիմնեց բյուրո և այնուհետև սկսեց դասավանդել։ Պիթեր Էյզենմանի, Ռիչարդ Մեյերի և այլոց հետ նա մաս էր կազմում «Նյու Յորքի հնգյակին», որը ձգտում էր ստեղծել «մաքուր մոդեռնիզմ»՝ հիմնված Շառլ Էդուար լը Կորբյուզիեի վաղ շրջանի գործերի վրա։

Գրեյվսը շատ բեղմնավոր է և՛ որպես ճարտարապետ, և՛ որպես դիզայներ։ Նրա ծառայություններից օգտվել են «Target» և «Alessi» ընկերությունները, Վիրջինիայի համալսարանը և Դետրոյթի Արվեստների ինստիտուտը, Walt Disney Studios-ը և Նիդեռլանդների առողջապահության վարչությունը։

2003 թվականին նա մասնակի կաթվածահար է եղել, սակայն նա շարունակել է աշխատել։ Մահացել է 2015 թվականի մարտի 12-ին Փրինսթոնի իր տանը։

## Որոշ կառույցներ
[thumb|right|150px|Թեյնիկ ([1984)]]

## Ծանոթագրություններ

## Արտաքին հղումներ
* Белоголовский В. Архитектор из параллельного времени
* 
* The Michael Graves Contract Fabric Collection, CF Stinson, Inc.
* , Notre Dame School of Architecture
* "AD Interviews: Michael Graves", ArchDaily
* Washington Monument scaffolding

Կատեգորիա:20-րդ դարի ճարտարապետներ
Կատեգորիա:Ամերիկացի արվեստագետներ
Կատեգորիա:Ամերիկացի դիզայներներ
Կատեգորիա:Ամերիկացի ճարտարապետներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Ճարտարապետներ այբբենական կարգով
Ստևան Տոդորովիչ

**Ստևան "Ստևա" Տոդորովիչ** (․ ), սերբ նկարիչ, Հարավսլավիայում ժամանակակից սուսերամարտի և «Սոկոլ» շարժման հիմնադիր։

## Կենսագրություն
Ծնվել է Նովի Սադում, մահացել Բելգրադում։ Սերբ-թուրքական պատերազմների ժամանակ (1876–1878) եղել է տեղական և արտասահմանյան մի շարք թերթերի թղթակիցը, միաժամանակ մարտանկարներ է արել և համբավվել որպես մարտանկարչության հիմնադիր Սերբիայում։ Հետագայում՝ բալկանյան պատերազմների և Առաջին համաշխարհային պատերազմի տարիներին, մարտանկարչությունն այլևս անձնական գործ չէր, այլ պետական ու ռազմական առաջադրանք։

Տոդորովիչը մոտ էր Օբրենովիչների արքայատոհմի ներկայացուցիներին և ստեղծել է թագավորական ընտանիքի գրեթե բոլոր անդամների դիմանկարները, ներառյալ Նատալյա Սերբացու դիմանկարը, ինչի շնորհիվ վերջինս ճանաչվել է «սերբական Մոնա Լիզա»։

Տոդորովիչի աշխատանքները ներկայացվել են համաշխարհային արվեստի 1911 թվականի ցուցահանդեսում՝ որպես Սերբիայի Թագավորության տաղավարի ցուցանմուշներ։

Իր երկարատև ստեղծագործական կյանքի ընթացքում նա հիմնականում արարել է ռոմանտիկ ոճի գործեր, երբեմն հարել է ակադեմիզմին, սակայն լավագույն աշխատանքները ռոմանտիկ ոգով են տոգորված։ Տոդորովիչի ստեղծագործական հարուստ ժառանգության մեջ կան հիանալի դիմանկարներ, պատմական ու կրոնական թեմաներով նկարներ, բնանկարներ, բազմաթիվ գծանկարներ։ Այդ ստեղծագործություններից շատերն առնչվում են հայրենի Սերբիային ու Բելգրադին, որոնց մշակութային ու հասարակական կյանքին նա եռանդուն կերպով մասնակցել է։ Բելգրադում բացել է գեղարվեստի իր առաջին դպրոցը, որտեղ մանուկները սովորել են նկարել, երգել, սուսերամարտել, մարզել իրենց մարմինն ու հոգին «Սոկոլ» շարժման սկզբունքների համաձայն, շարժում, որի կարգախոսն էր «Առողջ մարմնում առողջ հոգի»։

Ստևան Տոդորովիչի բազմաթիվ աշխատանքներ են տեղ գտել Միլան Յովանովիչ Ստոյիմիրովիչի անձնական հավաքածուում, որի զգալի մասը կտակվել է Սմեդերևոյի թանգարանին։

## Պատկերասրահ

File:Hajduk Veljko, Stevan Todorović.jpg|*Հայդուկ Վելկոյի մահը*, 1850
File:Stevan Todorović - Portrait of Milan Đ. Milićević, 1866.jpg|Միլան Միլիչևիչի դիմանկարը, 1866
File:Nićifor Dučić, 1874.jpg|Նիսիֆոր Դուչիչի դիմանկարը, 1874
File:KraljMilanObrenović.jpg|Արքա Միլան Օբրենովիչ IV, 1883
File:Reina Natalija de Serbia.jpg|*Reina Natalija de Serbia*/Թագուհի Նատալյա Սերբացի, 1883
File:Stefan Todorovic Polekonia Tolorovitschka.jpg|*Polekonia Tolorovitschka*/Պոլեկոնիա Տոլորովիչկա, 1889
File:Sabor u Prizrenu pred Kosovsku bitku.jpg|*Sabor u Prizrenu*/, 1899
File:Stevan Todorović, Postriženje Svetog Save (Sveti Sava odriče povratak svome kraljevskom domu), 1907.jpg|*Postriženje Svetog Save*/Սուրբ Սավայի հերատումը, 1907 Աշխարհաժողով՝ Կոսովոյի դաշտի ճակատամարտից առաջ
File:KornelijeStankovic NM.jpg|Կոմպոզիտոր Կոռնելիե Ստանկովիչի դիմանկարը, 1920
File:Stevan Todorović, Portrait of Prince Mihailo Obrenović, Princess Ljubica's Residence.jpg|Միխայլո Օբրենովիչի դիմանկարը


## Ծանոթագրություններ

## Աղբյուրներ
*

## Արտաքին հղումներ
* 

Կատեգորիա:Ռոմանտիզմ
Կատեգորիա:Սերբ նկարիչներ
Կատեգորիա:Սուսերամարտ
Կատեգորիա:Պատմանկարիչներ
Ռընե Հովիվ

**Ռընե Հովիվ** (Խորեն Վահանի Հովիվյան, ),  ֆրանսահայ ծաղրանկարիչ։

## Կենսագրություն
Խորեն Հովիվյանը ծնվել է 1929-ին Ֆրանսիայի Վիեն քաղաքում։ Հայրը՝ Վահան Հովիվյանը, ծնվել է Արևմտյան Հայաստանի Սեբաստիա քաղաքում, եղել է Հայոց ցեղասպանությունից հետո Հովիվյանների մեծ ընտանիքի միակ վերապրողը։ Նրա մանկությունն անցել է Բեյրութի ամերիկյան որբանոցում, որտեղից էլ տեղափոխվել է Ֆրանսիա։ 1947 թվականին Վահան Հովիվյանը ընտանիքով ներգաղթել է Խորհրդային Հայաստան, երկու տարի անց կեղծ ամբաստանությամբ ընտանիքն աքսորվել է Ալթայի երկրամաս՝ ցմահ բնակության։ Ստալինի մահից հետո՝ 1957 թվականին է ընտանիքը վերադարձել է Հայաստան, որտեղից էլ յոթ տարի անց՝ Ֆրանսիա։

Ալթայի երկրամասի Բառնաուլ քաղաքում որպես երգիծանկարիչ Ռընե Հովիվն աշխատել է տեղի թերթերում, ձևավորել գրքեր։ Հետագայում տեղափոխվել է Մոսկվա և որպես մուլտիպլիկատոր աշխատել Ֆեոդոր Խիտրուկ արվեստանոցում, թղթակցել է մոսկովյան մի շարք պարբերականների։

Ֆրանսիա վերադառնալուց հետո Ռընեն շատ արագ ճանաչում է ձեռք բերել եւ դարձել ամենապահանջված երգիծական նկարիչներից մեկը։ 1964-2005 թվականներին նկարիչը համագործակցել է ֆրանսիական «Paris Match», «Lui», «Le Quotidien de Paris», գերմանական «Stern» և ամերիկյան «Playboy» պարբերականների հետ։

Ծաղրանկարչի մտերիմ ընկերներից է եղել ֆրանսահայ երգիչ Շառլ Ազնավուրը։ Ռընե Հովիվը ձևավորել Ազնավուրի համերգների ցուցապաստառները, նրա աշխատանքների մեջ տեղ են գտել Ազնավուրի ծաղրանկարները։

2018 թվականին Ռընե Հովիվի աշխատանքները ցուցադրվել են Երևանում՝ «Վերադարձ դեպի Արարատ» խորագրով։

## Ծանոթագրություններ

## Արտաքին հղումներ
*Ռընե Հովիվի վերադարձը
*Ռընե Հովիվի՝ Ֆրանսիայում ամենապահանջված երգիծաբաններից մեկի ցուցահանդեսի բացումը Հայաստանում (լուսանկարներ)

Կատեգորիա:20-րդ դարի ֆրանսիացիներ
Կատեգորիա:Գրական կեղծանուններով հայտնի հեղինակներ
Կատեգորիա:Նկարիչներ այբբենական կարգով
Կատեգորիա:Հայ ծաղրանկարիչներ
Կատեգորիա:Հայ գծանկարիչներ
Էդմոնդ Նազարյան

**Էդմոնդ Արմենի Նազարյան** (, ), ծագումով հայ բուլղարացի ըմբիշ (հունահռոմեական ոճ), Եվրոպայի կրկնակի չեմպիոն (2020 և 2023 թվականներ), 2022 թվականի աշխարհի առաջնության մրցանակակիր, 2018 թվականի ամառային պատանեկան օլիմպիական խաղերի բրոնզե մեդալակիր։ Անկախ Հայաստանի առաջին օլիմպիական չեմպիոն Արմեն Նազարյանի որդին։

## Կենսագրություն
Էդմոնդ Նազարյանը ծնվել է 2002 թվականին Սոֆիայում՝ հայազգի հայտնի մարզիկ Արմեն Նազարյանի ընտանիքում։ 2017 թվականից նա մասնակցում է ըմբշամարտի միջազգային խոշոր մրցումների։

2018 թվականին Հյուսիսային Մակեդոնիայի Սկոպիե քաղաքում կայացած մրցաշարում մինչև 45 կգ քաշային կարգում նա նվաճել է կադետների Եվրոպայի չեմպիոնի կոչումը։

2018 թվականին Արգենտինայում կայացած պատանեկան օլիմպիական խաղերում մինչև 45 կգ քաշային կարգում նա նվաճել է բրոնզե մեդալ։

2019 թվականին մինչև 51 կգ քաշային կարգում կադետների Եվրոպայի առաջնությունում, որն անցկացվել է Իտալիայի Ֆաենցա քաղաքում, նա կրկին նվաճել է աշխարհամասի չեմպիոնի կոչումը։ Եզրափակիչ գոտեմարտում նա առավելության է հասել թուրք Էրբեք Բարիշի նկատմամբ։

2019 թվականի կադետների աշխարհի առաջնությունում նա դարձել է երրորդը։

2020 թվականի փետրվարին Իտալիայի մայրաքաղաք Հռոմում կայացած Եվրոպայի առաջնությունում մինչև 55 կգ քաշային կարգում Էդմոնդը, իր նորամուտը նշելով մեծահասակների ըմբշամարտի միջազգային մրցումներում, ոսկե մեդալի համար պայքարում հաղթել է ռուսաստանցի մարզիկ Վիտալի Կաբալոևին և նվաճել Եվրոպայի չեմպիոնի կոչումը։

2022 թվականի Եվրոպայի մեծահասակների առաջնությունում Էդմոնդը 60 կգ քաշային կարգում նվաճել է արծաթե մեդալ։

Նույն թվականի աշխարհի մեծահասակների առաջնությունում, որը կայացել է Սերբիայի մայրաքաղաք Բելգրադում, Էդմոնդն արժանացել է փոխչեմպիոնի կոչմանը։

2023 թվականին Զագրեբում նա կրկնել է 2020 թվականի հաջողությունը։ 60 կգ քաշային կարգի եզրափակիչ գոտեմարտում առավելության հասնելով մոլդովացի Վիկտոր Չոբանուի նկատմամբ՝ Էդմոնդը երկրորդ անգամ է հռչակվել Եվրոպայի չեմպիոն։

## Ծանոթագրություններ

Կատեգորիա:Բուլղարահայ ըմբշամարտիկներ
Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Պետրոս Պետրոսյան (ծանրամարտիկ)

**Պետրոս Պետրոսյան** (), հայ ծանրամարտիկ, 2023 թվականի Եվրոպայի առաջնության բրոնզե մեդալակիր։

## Կարիերա
2019 թվականի Եվրոպայի երիտասարդական առաջնությունում (Էյլա, Իսրայել) Պետրոս Պետրոսյանը մինչև 102 կգ քաշային կարգում երկամարտի 311 կգ արդյունքով դարձել է երրորդ մրցանակակիր։

2021 թվականին Ֆինլանդիայի Ռովանիեմի քաղաքում կայացած Եվրոպայի պատանեկան առաջնությունում մինչև 102 կգ քաշային կարգում երկու վարժությունների հանրագումարում երկամարտի 349 կգ արդյունքով նա նվաճել է բրոնզե մեդալ։

2022 թվականի աշխարհի պատանեկան առաջնությունում (Հերակլիոն, Հունաստան) նա 363 կգ արդյունքով դարձել է արծաթե մեդալակիր։

Նույն թվականին նա նվաճել է նաև Եվրոպայի պատանեկան առաջնության (Դուրես, Ալբանիա) արծաթե մեդալը։

2023 թվականի ապրիլին Երևանում կայացած Եվրոպայի մեծահասակների առաջնությունում մինչև 109 կգ քաշային կարգում երկու վարժությունների հանրագումարում երկամարտի 379 կգ արդյունքով Պետրոսը նվաճել է բրոնզե մեդալ։ Հրում վարժությունում 214 կգ արդյունքով նա դարձել է արծաթե մեդալակիր։

## Նվաճումներ
; Եվրոպայի առաջնություն

## Ծանոթագրություններ

## Արտաքին հղումներ
* Պետրոս Պետրոսյանի պրոֆիլը 

Կատեգորիա:Ապրող անձինք
Կատեգորիա:Հայ ծանրամարտիկներ
Անաստաս Յովանովիչ

**Անաստաս Յովանովիչ** (, ․ ), սերբ լուսանկարիչ, վիմատպագրիչ և գրող։

## Կենսագրություն
Յովանովիչը ծագումով բուլղար էր, իր ողջ կյանքի ընթացքում նա իրեն համարել է միաժամանակ և՛ սերբ, և՛ բուլղարացի։ Ծնվել է 1817 թվականին Վրացայում, որը վարչական ու ռազմական տեսակետներից կարևոր բնակավայր էր այն ժամանակներում։ Ինը տարեկան Անաստասին հայրն ուղարկել է Բելգրադ՝ ուսումը շարունակելու այդ քաղաքում․ տղայի հորեղբայրը աշխատում էր արքայազն Օբրենովիչի պալատական արհեստանոցում և պետք է հովանի լիներ նրան։ 1830 թվականին, ընտանիքի հոր մահից հետո, ընտանիքի մնացած անդամներն էլ են տեղափոխվել Բելգրադ։ Բայց ընդամենը մեկ տարի անց մահացել է նաև հորեղբայրը, ով պետք է նեցուկ լիներ նրանց։

thumb|Անաստաս Յովանովիչի հուշարձանը Բելգրադում
Սերբական մշակույթում ներդրած ավանդի համար Անաստաս Յովանովիչը պարգևատրվել է Իշխան Դանիլո Առաջինի շքանշանով։

Անաստասի որդին՝ Կոնստանտինը (1849–1923), անվանի ճարտարապետ էր, դուստը՝ Կատարինան՝ ճանաչված թարգմանչուհի։

## Անաստաս Յովանովիչի աշխատանքներից

Image:Michael Obrenovic - foto van Anastas Jovanovic (1817-1899).jpg|Սերբիայի թագաժառանգ Միխայլո Օբրենովիչ III-ը․  1856.
Image:Corpse of late princess Kleopatra.jpg|Իշխանուհի Կլեոպատրայի դին
Image:Dositej Obradovic.jpg|Դոսիտեյ Օբրադովիչի դիմանկարը
Image:Петар II Петровић Његош , песник и владика.jpg|Պետար II Պետրովիչ Նյեգոշ․ 1851 (talbotype).
Image:Victory of King Milutin over the Tatars, Anastas Jovanović (1853).jpg|Ստֆան Միլուտին արքայի հաղթանակը թաթարների նկատմամբ
Image:Stefan Supljikac color.jpg|Վոյեվոդա Ստևան Շուպլյիկացի (Stevan Šupljikac) դիմանկարը


## Ծանոթագրություններ

## Արտաքին հղումներ
*Examples and Overview 
* Biography

Կատեգորիա:Լուսանկարիչներ
Կատեգորիա:Սերբ նկարիչներ
Հմայակ Միսակյան

**Հմայակ Միսակյան** (), Ավստրիան ներկայացնող հայ ծանրամարտիկ, 2023 թվականի Եվրոպայի առաջնության բրոնզե մեդալակիր պոկում վարժությունում (81 կգ քաշային կարգ)։

## Կենսագրություն
Հմայակ Միսակյանը ծնվել է 2002 թվականի հոկտեմբերի 2-ին Գյումրիում։ 2017 թվականին տեղափոխվել է Հունաստան, որի դրոշի ներքո դարձել է աշխարհի պատանեկան առաջնության բրոնզե մեդալակիր հրում վարժությունում և երկամարտում։

Երեք տարի անց Սարգիս Մարտիրոսյանի առաջարկով տեղափոխվել է Ավստրիա և սկսել է ներկայացնել այդ երկիրը։ Այժմ ծառայում է Ավստրիայի զինված ուժերում, ներկայացնում է բանակի մարզական ակումբը։ Կոչումով եֆրեյտոր է։

2022 թվականին Ալբանիայի Դուրես քաղաքում անցկացված մինչև 20 տարեկանների Եվրոպայի առաջնությունում Հմայակը դարձել է պոկում վարժության հաղթող, իսկ երկամարտի արդյունքով զբաղեցրել է 4-րդ հորիզոնականը։

Մեծահասակների մրցումներում իր առաջին մեդալը Միսակյանը նվաճել է Երևանում 2023 թվականին կայացած Եվրոպայի առաջնությունում։ Նա 151 կգ արդյունքով դարձել է պոկում վարժության բրոնզե մեդալակիր (81 կգ քաշային կարգում)։ Դա Ավստրիայի ռեկորդ է։ Երկամարտի 326 կգ արդյունքով, որը նույնպես այդ երկրի ռեկորդ է, Հմայակը զբաղեցրել է 4-րդ տեղը։

## Ծանոթագրություններ

Կատեգորիա:Հայ ծանրամարտիկներ
Where the Wild Roses Grow

«**Where the Wild Roses Grow**», Nick Cave and the Bad Seeds ռոք խմբի և Քայլի Մինոուգի երգը։

2014 թվականին բրիտանական «New Musical Express» երաժշտական ամսագիրը  Nick Cave and The Bad Seeds-ի և Քայլի Մինոուգի կատարմամբ «Where the Wild Roses Grow» երգն ընդգրկել է իր «Բոլոր ժամանակների 500 մեծագույն երգերի» ցուցակի 378-րդ հորիզոնականում։

## Սյուժե
Նիք Քեյվի խոսքով՝ «Where the Wild Roses Grow» երգը ոգեշնչված է «Ուռենիների այգի» («The Willow Garden») ժողովրդական բալլադից։ Սա դասական «բալլադ է  սպանության մասին», որտեղ փեսան սպանում է իր սիրելիին «այնտեղ, որտեղ աճում են վայրի վարդեր»։ Ըստ բալլադի և երգի սյուժեի՝ տղան և աղջիկը ծանոթանում են և երեք օր միասին անցկացնում։ Առաջին օրը տղան նրան զրկում է նրան կուսությունից, երկրորդում բերում է վայրի վարդերի այգի, իսկ երրորդում սպանում է նրան քարով և մարմինը խեղդում գետում՝ հետևելով «գեղեցկությունը պետք է մեռնի» մոլագար մոտիվացիային։ Աղջկանից մնում է մի գեղեցիկ ուրվական, որը մարդիկ կոչում են Վայրի վարդ։

## Տարբերակներ
Կա նաև երգի մեկ այլ տարբերակ, որը թողարկվել է «B-Sides & Rarities» հավաքածուում։ Այս տարբերակում Մինոուգի պարտիան կատարում է Bad Seeds-ի կիթառահար Բլիքսա Բառգելդը։ Համերգների ժամանակ այս երգը կատարելիս Բլիքսան թղթի վրա կարդում էր երգի բառերը՝ դրանով իսկ շեշտելով, որ ինքը «Էլիզա Դեյը» չէ։

2012 թվականին հայտնվել է «Where the Wild Roses Grow» երգի երրորդ տարբերակը, որը ձայնագրվել է Քեյվի և Մինոուգի կողմից վերջինիս «The Abbey Road Sessions» ալբոմի համար։ Նվագախմբային տարբերակը շատ ավելի մռայլ է, քան ռոմանտիկ բնօրինակը։

## Երգացանկ
* **Australian CD and cassette single; UK CD single <small>(D1188; C 1188; CDMUTE 185)</small>**
#"Where the Wild Roses Grow" (Cave) – 3:58
#"The Ballad of Robert Moore & Betty Coltrane" (Cave) – 3:34
#"The Willow Garden" (traditional) – 3:57

* **UK 7-inch and cassette single <small>(MUTE 185; CMUTE 185)</small>**
#"Where the Wild Roses Grow" (Cave) – 3:58
#"The Ballad of Robert Moore & Betty Coltrane" (Cave) – 3:34

## Հիթ-շքերթներ և հավստագրումներ

### Շաբաթական հիթ-շքերթներ

### Տարեկան հիթ-շքերթներ

### Հավաստագրումներ

## Ծանոթագրություններ

## Արտաքին հղումներ
* 

Կատեգորիա:Քայլի Մինոուգի երգեր
Դենեշ Նադ

**Դենեշ Նադ** (հունգ․՝ *Dénes Nagy*․ ), ժամանակակից հունգարացի կինոռեժիսոր, խմբագիր, սցենարիստ։ Նրա նկարահանած «Բնական լույս» գեղարվեստական կինոնկարը Բեռլինի 2021 թվականի միջազգային կինոփառատոնում «Արծաթե արջ» մրցանակի է արժանացել «Լավագույն ռեժիսուրա» անվանակարգում։

## Կենսագրություն
2009 թվականին ավարտել է Բուդապեշտի թատերական ու կինոարվեստնեերի համալսարանի կինոռեժիսոուրայի բաժինը, այնուհետև մեկ տարի սովորել է Բեռլինի կինոյի և հեռուստատեսության գերմանական ակադեմիայում։ Նրա մի շարք կարճամետրաժ ֆիլմեր ներկայացվել են միջազգային կինոփառատոներում․ 2006 թվականին *Kovács Éva*-ն՝ Տամպերեում, 2009 թվականին *Russian Playground*-ը՝ Կաննի կինոփառատոնի կինոքննադատների շաբաթի ընթացքում, իսկ *Együtt*-ը հունգարական 38-րդ կինոշաբաթում (Magyar Filmszemle) ճանաչվել է լավագույն կարճամետրաժ ֆիլմ և արժանացել է հունգար կինոքննադատների մրցանակին «Կարճամետրաժ ֆիլմի լավագույն ռեժիսուրա» անվանակարգում։ *Lágy eső*-ն էլ 2013 թվականին կարճամետրաժ գեղարվեստական կինոնկարների մրցույթում գլխավոր մրցանակ՝ Fiction Grand Prize է ստացել պորտուգալական Curtas Vila do Conde կինոփառատոնում։

## Ֆիլմեր
*2004 – *2003 November* (կարճամետրաժ)
* 2006 – *Együtt* (կարճամետրաժ)
* 2006 – *Vakáció* (կարճամետրաժ) (դեժիսորի օգնական)
* 2008 – *Russian Playground*/Ռուսական խաղահրապարակ (կարճամետրաժ, վավերագրական)
* 2009 – *Cinetrain: Where Does Europe End?*/Կինոգնացք․ որտե՝ղ է ավարտվում Եվրոպան (վավերագրական)
* 2009 – *Berlinskaya Fuga* (կարճամետրաժ)
* 2010 – *Riport* (կարճամետրաժ)
* 2013 – *Lágy eső* (կարճամետրաժ)
* 2013 – *Másik Magyarország* (վավերագրական)
* 2015 – *Seb* (վավերագրական)
* 2021 – *Բնական լույս (Természetes fény)* (գեղարվեստական կինոնկար)

## Ծանոթագրություններ

## Արտաքին հղումներ
* Kurzfilm ''Riport''  bei daazo.com (Ungarisch mit englischen Untertiteln)
* Dénes Nagy • Director of Natural Light (video interview), Cineuropa

Կատեգորիա:21-րդ դարի կինոռեժիսորներ
Կատեգորիա:Ապրող անձինք
Կատեգորիա:Հունգար կինոռեժիսորներ
Կատեգորիա:Հունգարացի սցենարիստներ
Կատեգորիա:Հունգարացի ռեժիսորներ
Նիկոլաս Դանիլոֆ

**Նիկոլաս Դանիլոֆ** (, ), ամերիկացի լրագրող, պրոֆեսոր։

## Կենսագրություն
Ծնվել է 1934 թվականի դեկտեմբերի 30-ին։

Սերգեյ Դանիլովի որդին, ռուս գեներալ Յուրի Դանիլովի թոռը, որը 1917 թվականի Հոկտեմբերյան հեղափոխությունից հետո արտագաղթել էր Ռուսական կայսրությունից։ Ազատ տիրապետում է ռուսերենին։

Հարվարդի համալսարանի շրջանավարտ է։

Որպես UPI գործակալության և U.S. News & World Report ամսագրի թղթակից՝ աշխատել է Վաշինգտոնում, Լոնդոնում, Փարիզում և Մոսկվայում։ 1981-1986 թվականներին եղել է «US News & World Report»-ի մոսկովյան բյուրոյի ղեկավար։

1986 թվականի սեպտեմբերի 2-ին ձերբակալվել է Պետական անվտանգության կոմիտեի կողմից և մեղադրվել լրտեսության մեջ։ Դանիլոֆը պնդել է, որ ինքն անմեղ է։ 1986 թվականի սեպտեմբերի 23-ին, ԱՄՆ-ի ու Խորհրդային միության միջև բանակցություններից հետո, Դանիլոֆն ազատ է արձակվել և հեռացել ԽՍՀՄ-ից։

Ենթադրաբար, Դանիլոֆի ձերբակալությունը եղել է ՊԱԿ-ի «պատասխանը» դրանից մի քանի օր առաջ ԱՄՆ Հետաքննությունների դաշնային բյուրոյի կողմից ՄԱԿ-ում խորհրդային աշխատակից Գենադի Զախարովի ձերբակալությանը, որն աշխատոմ էր Նյու Յորքում։

1989 թվականից լրագրություն է դասավանդել Հյուսիսարևելյան համալսարանում, իսկ ավելի ուշ նույն համալսարանում գլխավորել լրագրության դպրոցը։

## Երկեր
* *Данилов Николас*. Кремль и космос = The Kremlin and the cosmos. — М.: Прогресс (издательство), 1973. — 158 с.,
* *Данилофф Николас*. Две жизни, одна Россия. Невыдуманная история о том, как американец был взят заложником КГБ = Two Lives, One Russia. / Перевод с англ. Хазанова Е. и Хазанова Ю. — М.: Имидж, 1992 г. 344 с.

## Տես նաև
*Էվան Գերշկովիչ

## Ծանոթագրություններ

## Արտաքին հղումներ
* Гость «Американского часа» — американский журналист Николас Данилофф
* 15 Questions with Nicholas Daniloff

Կատեգորիա:Ամերիկացի լրագրողներ
124-րդ ջոկատ (ԿԺԴՀ)

**124-րդ ջոկատ** (), Կորեայի Ժողովրդադեմոկրատական Հանրապետության (Հյուսիսային Կորեա) հատուկ նշանակության ուժերի ստորաբաժանում, որը եղել է Կորեայի ժողովրդական բանակի հետախուզական վարչության կազմում և ենթարկվել Կորեայի աշխատավորական կուսակցության ղեկավար կազմին։ Զբաղվել է Հարավային Կորեայում հետախուզական տվյալների հավաքմամբ, հավաքագրմամբ և լրտեսությամբ, ինչպես նաև դիվերսիոն գործողություններով։

Ջոկատը հայտնիություն է ձեռքբերել 1968 թվականի հունվարին Հարավային Կորեայի նախագահ Պակ Չոն Հիի սպանության անհաջող փորձի շնորհիվ։ 1968 թվականի հունվարի 21-ին 31 հատուկ ջոկատայիններից բաղկացած խումբը, Սեուլում Կապույտ տան գրոհի փորձի ժամանակ, ջախջախվել է Հարավային Կորեայի ու ԱՄՆ-ի զորքերի կողմից։ Մարտի ընթացքում զոհվել է 28 կամ 29 մարդ, ևս մեկն էլ համարվում է անհետ կորած։

Հյուսիսկորեացիներից միայն երկուսն են ողջ մնացել։ Պակ Ջե Գյոնը կարողացել է դուրս պրծնել և հետ փախչել ԿԺԴՀ, որտեղ դարձել է ազգի հերոս, ստացել Կորեայի ժողովրդական բանակի գեներալի կոչում և Կիմ Ջոնգ Իլի օրոք դարձել պաշտպանության նախարարի տեղակալ։Կիմ Սին Դոն էլ հանձնվել է Հարավային Կորեայի իշխանություններին, որոշ ժամանակ անցկացրել բանտում, իսկ ազատ արձակումից հետո ստացել հարավկորեական քաղաքացիություն ու դարձել Կորեայի բողոքական եկեղեցու հոգևոր սպասավոր։ Համարվում է, որ այս գործողության տապալումից հետո 124-րդ ջոկատը կազմացրվեց, իսկ դրա փոխարեն ի հայտ եկան Կորեայի ժողովրդական բանակի հատուկ գործողությունների ուժերը։

## Ծանոթագրություններ

Կատեգորիա:Հյուսիսային Կորեայի զինված ուժեր
Samsung Galaxy Buds

thumb|Samsung Galaxy Buds2 |alt=Samsung Galaxy Buds2 (Docked).png
**Samsung Galaxy Buds **, անլար ականջակալների շարք, որը մշակվում է Samsung ընկերության կողմից։ Առաջին մոդելը թողարկվել է 2019 թվականի մարտի 9-ին։ Ականջակալները մշավում են AKG ընկերության կողմից, որը պատկանում է Harman International Industries նախագծին։ Վերջինս էլ իր հերթին 2017 թվականի մարտի 11-ից համարվում է Samsung Electronics-ի դուստր ընկերությունը։

## Մոդելներ
### Samsung Galaxy Buds
thumb|200px|Samsung Galaxy Buds
Samsung Galaxy Buds (SM-R170) ականջակալները թողարկվել են 2019 թվականի մարտի 8-ին։ Սկզբնական արժեքը կազմել է 129,99 ամերիկյան դոլար։

### Galaxy Buds Plus
Galaxy Buds Plus (SM-R175)-ը ցուցադրվել է 2020 թվականի փետրվարի 11-ին, գարնանային Galaxy Unpacked միջոցառման ընթացքում։ Buds Plus մոդելը թողարկվեց փետրվարի 14-ին 149,99 դոլար նախնական արժեքով, որը 20 դոլարով թանկ է առաջին մոդելից։ Այն պահպանել էր շարքի առաջին մոդելի դիզայնը։ Փորձագետները բարձր գնահատեցին անկանջակալների ձայնի որակը, բարձրախոսը և բավականին բարելաված մարտկոցի աշխատանքը։

### Galaxy Buds Live
thumb|200px|Samsung Galaxy Buds Live
Galaxy Buds Live (SM-R180) ականջակալները առաջին անգամ ցուցադրվեցին 2020 թվականի օգոստոսի 5-ին, Galaxy Unpacked միջոցառման ընթացքում։ Buds Live-ը հայտնի դարձան իրենց դիզայնով։ Այս մոդելն շարքի առաջինն է, որում տեղադրված է աղմուկի խլեցման ակտիվ համակարգ։ Buds Live-ը լավ ընդունվեց դիզային համար, սակայն քննադատությունների արժանացավ ոչ էֆֆեկտիվ խլեցման համակարգի պատճառով։

### Galaxy Buds Pro
Galaxy Buds Pro (SM-R190) ականջակալները ցուցադրվեցին 2021 թվականի հունվարի 14-ին և թողարկվեցին անմիջապես մեկ օր անց հունվարի 15-ին։ Ականջակալները բարձր գնահատակաները ստացան բարելաված դիզային և ձայնի որակի համար, սակայն քննադատվեցին ընդամենը 5 ժամյա աշխատանքի համար։

### Galaxy Buds 2
thumb|200px|Samsung Galaxy Buds 2
Galaxy Buds 2 (SM-R177) ականջակալները ցուցադրվեցին 2021 թվականի օգոստոսի 11-ին Galaxy Unpacked միջոցառման ժամանակ, Galaxy Watch 4-ի հետ միասին։ Buds 2-ը համարվում է Buds Plus-ի հաջորդողը, որոնց արտադրությունը կասեցվեց ցուցադրումից հետո։ Buds 2-ը օժտված է աղմուկի խլեցման ակտիվ համակարգով, ավելի մատչելի են, քան Buds Pro, և ընդհանուր առմամբ արժանացել է բարձր գնահատականի։

### Galaxy Buds 2 Pro
Galaxy Buds 2 Pro (SM-R510) ցուցադրվել է 2022 թվականի օգոստոսի 10-ին, Galaxy Unpacked-ի ժամանակ Galaxy Watch 5-ի հետ միասին։ Buds 2 Pro-ն համարվում է Buds Pro-ի հաջորդողը։ Ականջակլներն օժտված են ակտիվ խլեցման համակարգով և 24-բիթային ձայնի աջակցմամբ։ Buds 2 Pro թողարկվել է 2022 թվականի օգոստոսի 26-ին 229,99 դոլար նախնական արժեքով, որը 30 դոլարով ավել է, քան օրիգինալ Galaxy Buds Pro մոդելը։

## Ծանոթագրություններ

Կատեգորիա:Ընկերություններ
Կատեգորիա:Ընկերություններ ըստ երկրի և քաղաքի
Կատեգորիա:Սարքեր
I Should Be So Lucky

«***I Should Be So Lucky***», ավստրալիացի երգչուհի Քայլի Մինոուգի դեբյուտային ստուդիական ալբոմի առաջին սինգլը, որը թողարկվել է 1987 թվականի դեկտեմբերի 29-ին։ Երգը գրել են հայտնի պրոդյուսերական եռյակի անդամները՝ Սթոքը, Էյթքենը և Ուոթերմենը։ Սինգլի տեսահոլովակը նկարահանել է ռեժիսոր Քրիս Լանգմանը 1987 թվականի նոյեմբերին։

## Կենդանի կատարումներ
Քայլին երգը կատարել է հետևյալ համերգային շրջագայությունների ժամանակ.
* Disco in Dream/The Hitman Roadshow
* Enjoy Yourself Tour (Extended Mix)
* Rhythm of Love Tour
* Let's Get to It Tour
* Intimate and Live
* On a Night Like This Tour
* KylieFever2002
* Showgirl: The Greatest Hits Tour
* Showgirl: The Homecoming Tour
* KylieX2008
* North American Tour 2009
* Aphrodite World Tour

2001 թվականին Քայլի Մինուոգը երգը կատարել է An Audience with... հաղորդման ժամանակ։

## Քննադատություն
«I Should Be So Lucky» ստացել է դրական արձագանքներ։ *[[Digital Spy]]*-ից Նիք Լևինն սինգլն անվանել է «աչքի ընկնող»։ Երգն արժանացել է մրցանակի ավստրալիական ARIA Awards երրորդ ամենամյա մրցանակաբաշխության «Highest Selling Single» (*ամենաշատ վաճառված սինգլ*) անվանակարգում։

## Երգացանկ

* **7" Single**
# "I Should Be So Lucky" – 3:24
# "I Should Be So Lucky"  – 3:24

* **12" Single**
# "I Should Be So Lucky"  – 6:08
# "I Should Be So Lucky"  – 3:24

* **12" (The Bicentennial Mix) Single**
# "I Should Be So Lucky"  – 6:12
# "I Should Be So Lucky"  – 3:24

* **North American 12" Single**
# "I Should Be So Lucky"  – 6:00
# "I Should Be So Lucky"  – 6:10
# "I Should Be So Lucky"  – 3:24

* **[[iTunes]] digital EP - Remixes**
(Not available at time of original release. Released for the first time as part of iTunes PWL archive release in 2009.) 
# "I Should Be So Lucky" 
# "I Should Be So Lucky" 
# "I Should Be So Lucky" 
# "I Should Be So Lucky" 
# "I Should Be So Lucky" 
# "I Should Be So Lucky" 
# "I Should Be So Lucky" 

* **Other official versions**
# "I Should Be So Lucky/Dreams" 

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Ծանոթագրություններ

Կատեգորիա:Քայլի Մինոուգի երգեր
Էստոնական պարի փառատոն

մինի|Շրջանաձև պար
**Էստոնական պարի փառատոն** ()**,** պարի և մարմնամարզության ազգային տոն, որը ներկայումս հինգ տարին մեկ անց է կացվում Էստոնիայի Տալլին քաղաքի Կալևի Կեսկստադիոնում (): Փառատոնին աջակցում և զարգացնում է Էստոնիայի երգի և պարի տոնակատարության հիմնադրամը։ Պարի փառատոնը սովորաբար անց է կացվում նույն հանգստյան օրերին, ինչ էստոնական երգի փառատոնը։

## Պատմություն
Էստոնական խաղերի, պարերի ու մարմնամարզության առաջին փառատոնն անց է կացվել 1934 թվականին և դարձել է ներկայիս պարային տոնակատարության նախորդը։

2003 թվականի նոյեմբերին ՅՈՒՆԵՍԿՕ-ն Էստոնիայի երգի ու պարի տոնակատարության ավանդույթը հայտարարել է որպես մարդկության բանավոր և ոչ նյութական ժառանգության գլուխգործոց։

## Պատկերասրահ

Պատկեր:XIX_üldtantsupidu_16.JPG|XIX տոնակատարություն
Պատկեր:XVIII_tantsupidu_(2).jpg|XVIII տոնակատարություն
Պատկեր:XIX_üldtantsupidu,_ettevalmistused_02.JPG|XIX տոնակատարության փորձ
Պատկեր:Tallinna_song_festival6.jpg|Պարի փառատոն


## Ծանոթագրություններ

*

Կատեգորիա:Տալլին
Կատեգորիա:Էստոնական երաժշտություն
Կատեգորիա:Էստոնիայի արվեստ
Քրիստիանո Ջուզեպպե Ֆիկո

**Քրիստիանո Ջուզեպպե Ֆիկո**  (, ), իտալացի ծանրամարտիկ, Եվրոպայի 2023 թվականի առաջնության բրոնզե մեդալակիր, 2018 թվականի պատանեկան ամառային Օլիմպիական խաղերի չեմպիոն։ 2018 թվականի Միջերկրածովյան խաղերի հաղթող։

## Կարիերա
Միջազգային պատանեկան մակարդակով սկսել է հանդես գալ 2016 թվականից։ Իտալացի մարզիկին հաջողվել է հաղթել 2018 թվականի Եվրոպայի պատանիների առաջնությունում մինչև 85 կգ քաշային կարգում, նա ընդհանուր բարձրացրել է 319 կգ։ Արգենտինայի Բուենոս Այրես քաղաքում անցկացված 2018 թվականի ամառային պատանեկան օլիմպիական խաղերում նա 85 կգ քաշային կարգում ոսկե մեդալ է նվաճել.։ 2021 թվականին դարձել է Եվրոպայի պատանեկան առաջնության հաղթող։

2022 թվականին Տիրանայում կայացած Եվրոպայի առաջնությունում դարձել է չորրորդը՝ մինչև 89 կգ քաշային կարգում։ Հրում վարժությունում նա նվաճեց փոքր բրոնզե մեդալ (206 կգ).։

2023 թվականին Երևանում կայացած Եվրոպայի առաջնությունում մինչև 96 կգ քաշային կարգում Ֆիկոն բրոնզե մեդալ է նվաճել՝ բարձրացնելով 363 կգ։ Հրում վարժությունում նա նաև փոքր բրոնզե մեդալ է նվաճել։

## Ձեռքբերումներ
;Եվրոպայի ծանրամարտի առաջնություն։

## Ծանոթագրություններ

## Արտաքին հղումներ
*Cristiano Ficco at Olympedia
*Ficco Cristiano Giuseppe 

Կատեգորիա:Բնօրինակում անաղբյուր հոդվածներ
Կատեգորիա:Իտալացի ծանրամարտիկներ
Զոի Սմիթ

**Զոի Սմիթ** (, ), բրիտանացի ծանրորդուհի, Եվրոպայի առաջնությունների մրցանակակիր, 2011 թվականի աշխարհի երիտասարդական առաջնության արծաթե մեդալակիր, 2012 և 2020 թվականների ամառային օլիմպիական խաղերի մասնակից։

## Կարիերա
2011 թվականին դարձել է պատանիների աշխարհի փոխչեմպիոն։ Հանդես է եկել մինչև 63 կգ քաշային կարգում՝ երկամարտի 201 կգ արդյունքով։

Մասնակցել է 2012 թվականի ամառային Օլիմպիական խաղերի ծանրամարտի մրցումներին։ Հանդես է եկել մինչև 58 կգ քաշային կարգում, զբաղեցրել է վերջնական 10-րդ տեղը՝ 211 կգ երկու վարժությունների հանրագումարով։

2014 թվականին Թել Ավիվում կայացած Եվրոպայի առաջնությունում մինչև 58 կգ քաշային կարգում նվաճել է իր առաջին բրոնզե մեդալը՝ երկու վարժությունների արդյունքում վերջնական արդյունքը սահմանելով 204 կգ։

2015 թվականի աշխարհի առաջնությունում զբաղեցրել է 9-րդ տեղը։

2016 թվականին Նորվեգիայում կայացած Եվրոպայի առաջնությունում զբաղեցրել Է ամփոփիչ չորրորդ տեղը՝ երկու վարժությունների արդյունքում սահմանելով 215 կգ արդյունք։

2018 թվականին Աշխաբադում կայացած աշխարհի առաջնությունում մինչև 64 կգ քաշային կարգում նա զբաղեցրել Է ամփոփիչ 17-րդ տեղը, ծանրաձողի քաշը երկու վարժությունների հանրագումարով հավասար էր 215 կգ-ի։

2019 թվականի Բաթումում կայացած Եվրոպայի առաջնությունում բրիտանացի մարզուհին երկու վարժությունների արդյունքում երկրորդ անգամ դարձել է բրոնզե մեդալակիր՝ հասցնելով գրանցել 224 կգ արդյունք։ Նա հրում վարժությունում նվաճել է փոքր արծաթե մեդալ (128 կգ)։

2023 թվականին Երևանում կայացած Եվրոպայի առաջնությունում մինչև 64 կգ քաշային կարգում նա նվաճել է բրոնզե մեդալ՝ 214 կգ արդյունքով՝ երկու վարժությունների արդյունքում։ Հրում վարժությունում նա նվաճել է փոքր ոսկե մեդալ։

## Ձեռքբերումներ
;Եվրոպայի ծանրամարտի առաջնություն

## Ծանոթագրություններ

## Արտաքին հղումներ
** Зои Смит на сайте IWF

Կատեգորիա:Բրիտանացի մարզիկներ
Անիցա Բոշկովիչ

**Անիցա Բոշկովիչ** (, ), խորվաթ բանաստեղծուհի և թարգմանիչ։

## Կենսագրություն
Անիցա Բոշկովիչը ծնվել է դուբրովնիկցի վաճառական Նիկոլա Բոշկովիչի ընտանիքում։ Տանը կարճ ժամանակ սովորելուց հետո ուսանել է Սուրբ Եկատերինայի  վանքում, որտեղ նրա ավագ քույրը՝ Մարիան մայրապետ է եղել։ Ուսումն ավարտելուց հետո հրապուրվել է խորվաթերեն լեզվով գրական ստեղծագործություններ գրելով։ Նրա ամենահայտնի ստեղծագործությունը 1758 թվականին Վենետիկում լույս տեսած «*Razgovor pastirski varhu porođenja Gospodinova jedne djevojčice Dubrovkinje*» գիրքն է, որն ունեցել է երեք հրատարակություն՝ կատարված օկտավաների տեսքով և ուղղված են հիմնականում երիտասարդ ընթերցողներին։ Հետագայում այս ստեղծագործությունը հայտնի է դարձել «*Ljubica*» անվանումով և ճանաչվել է Դուբրովնիկի Հանրապետության պատմության մեջ միակ տպագիր գիրքը, որը գրվել է բացառապես կնոջ կողմից։ Գիրքը հետագայում իտալերեն է թարգմանել նրա եղբայրը՝ Ռուջեր Բոշկովիչը, ում հետ Անիցա Բոշկովիչը ակտիվ նամակագրություն է վարել։ Գիրքը պահվում է Բերքլիի Կալիֆորնիական համալսարանի արխիվում՝ «*Poesie Illyriche di Anna Boscovich*» անվանումով հատուկ բաժնում։ Բացի գրքեր գրելուց, նա նաև իտալերենից թարգմանել է կրոնական տեքստեր և բանաստեղծություններ։

## Ծանոթագրություններ

## Գրականություն
* 
* 

## Արտաքին հղումներ
* 

Կատեգորիա:Խորվաթ բանաստեղծուհիներ
Կատեգորիա:Խորվաթ կին գրողներ
Կոտորի բնական և մշակութա-պատմական շրջան

**Կոտորի բնական և մշակութա-պատմական շրջան** (), ՅՈՒՆԵՍԿՕ-ի Համաշխարհային ժառանգության օբյեկտ, որը գտնվում է Չեռնոգորիայում և ընգրկվել է ցուցակում  1979 թվականին։ Նրա կազմում ընդգրկված է Կոտոր () հին քաղաքը, Կոտորի ամրաշինական կառույցները և Կոտորի ներքին ծովածոցի շրջակայքը։

Ինչպես նշվում է ՅՈՒՆԵՍԿՕ-ի նկարագրության մեջ, «միջնադարում Ադրիատիկի ափին, Չեռնոգորիայում գտնվող այդ բնական նավահանգիստը եղել է գեղարվեստական և առևտրային կարևոր կենտրոն՝ որմնադիրների և սրբապատկերանկարիչների հայտնի դպրոցներով»։

## Նկարագրություն
### Կոտորի հին քաղաք

thumb|upright = 1.2 |Սուրբ Տրիֆոնի տաճարը
Հին Կոտոր քաղաքը գտնվում է քաղաքի պարիսպների ներսում, լավ պահպանված է և ունի վերականգնված միջնադարյան քաղաքային տեսարաններ՝ դիտարժան շինություններով, այդ թվում Սուրբ Տրիֆոնի կաթոլիկ տաճարը (կառուցվել է 1166 թվականին)։

### Կոտորի ամրաշինական կառույցներ

Ամրությունները բաղկացած են պաշտպանական ռազմական կառույցների համակարգից, որոնք կառուցվել են միջնադարյան Կոտոր քաղաքը պաշտպանելու համար։ Դրանք ներառում են քաղաքի պարիսպները դարպասներով և ամրոցներով, հողապատնեշները, որոնք բարձրանում են Սուրբ Հովհաննես լեռը, Սուրբ Հովհաննեսի (San Giovanni) ամրոցը և այլ  օժանդակ կառույցներ։ Թեև որոշ օբյեկտներ թվագրվում են հռոմեական և բյուզանդական ժամանակներով, ամրությունների մեծ մասը կառուցվել է Վենետիկի Հանրապետության ժամանակաշրջանում։ Ավելի ուշ ավստրիացիների կողմից որոշ փոփոխություններ են  կատարվել։ Ամրությունները համարվում են համաշխարհային ժառանգության կարևոր ուղղություններից։

### Կոտորի շրջան

Համաշխարհային ժառանգության տարածքը ներառում է Կոտորի ներքին ծովածոցը (Վերիջի նեղուցի մոտով) շրջակա լեռներով, ինչպես նաև Ռիսան և Պերաստ քաղաքները։ ՅՈՒՆԵՍԿՕ-ի Համաշխարհային ժառանգության օբյեկտների մաս են կազմում նաև Սուրբ Գեորգի (Sveti Đorđe) և Աստվածածնի կղզիները ժայռի վրա (Gospa od Škrpijela):

## Պահպանություն
Կոտորը մեծապես տուժել է 1979 թվականի ապրիլի 15-ին Չեռնոգորիայում տեղի ունեցած երկրաշարժի ժամանակ, ինչը հանգեցրել է նրան, որ Կոտորի բնական և մշակութա-պատմական շրջանը 1979 թվականին ներառվել է վտանգի տակ գտնվող համաշխարհային ժառանգության օբյեկտների ցանկում։ Քաղաքի զգալի վերականգնումից հետո 2003 թվականին օբյեկտը հանվել է այդ ցանկից։

Համաշխարհային ժառանգության տվյալ օբյեկտը բախվում է տարբեր մարտահրավերների։ Բնական վտանգները, ինչպիսիք են էրոզիան և երկրաշարժերը, մշտական վտանգ են ներկայացնում դրա համար։ Սակայն ավելի սուր խնդիր է մարդկային  գործունեության ազդեցությունը։ ՅՈՒՆԵՍԿՕ-ի զեկույցում նշվում է, որ քաղաքների զարգացումը  անհամատեղելի է օբյեկտի պահպանման նպատակների հետ։

## Ծանոթագրություններ

## Արտաքին հղումներ
* Կոտորի բնական և մշակութային-պատմական շրջանը ՅՈՒՆԵՍԿՕ-ի կայքում

Կատեգորիա:Եվրոպայի բնական շրջաններ
Կատեգորիա:Համաշխարհային ժառանգություն
Կատեգորիա:Համաշխարհային ժառանգություն Չեռնոգորիայում
Կատեգորիա:Չեռնոգորիայի աշխարհագրություն
Կատեգորիա:Չեռնոգորիայի պատմություն
Սեն Մալո (շրջան)

**Սեն Մալոյի շրջան** (ֆր․՝ Arrondissement de Saint-Malo), վարչական շրջան Ֆրանսիայում՝ Բրետան երկրամասի Իլ և Վիլեն դեպարտամենտում։ Ունի 68 համայնք։ Զբաղեցնում է 1070,6 քառակուսի կիլոմետր տարածք, 2016 թվականի տվյալներով բնակչության թվաքանակը եղել է 165․866։ Վարչական կենտրոնը՝ սուպրեֆեկտուրան Սեն Մալո քաղաքն է, որը նաև շրջանի խոշորագույն բնակավայրն է։

## Պատմություն
Շրջանը կազմավորվել է 1800 թվականին։ 2017 թվականի հունվարին, Իլ և Վիլեն դեպարտամենտի շրջանների վերակազմավորման արդյունքում, Ռենի շրջանից նրան է փոխանցվել յոթ համայնք։

2015 թվականին Ֆրանսիայում տեղի ունեցած կանտոնների վերակազմավորման արդյունքում Սեն Մալոյի շրջանում ձևավորվել են հետևյալ կանտոնները․

# Կանկալ/Cancale
# Շատոնյոֆ դ՛Իլ է Վիլեն/Châteauneuf-d'Ille-et-Vilaine
# Կոմբուր/Combourg
# Դինար/Dinard
# Դոլ դը Բրետան/Dol-de-Bretagne
# Պլեն Ֆուժեր/Pleine-Fougères
# Սեն Մալո Նոր/Saint-Malo-Nord
# Սեն Մալոո Սյուդ/Saint-Malo-Sud
# Տենտենյակ/Tinténiac

## Տես նաև
Ֆրանսիայի շրջանների ցանկ

## Ծանոթագրություններ

## Արտաքին հղումներ
* Saint-Malo en la web del Instituto Nacional de Estadística y de Estudios Económicos de Francia (ֆրանսերեն) en INSEE.

Կատեգորիա:Ֆրանսիայի շրջաններ
Կատեգորիա:Ֆրանսիայի վարչական բաժանում
Քարե կամուրջ (Տարտու)

**Քարե կամուրջ** (), չպահպանված կամուրջ, որը կառուցվել է Էստոնիայի Տարտու քաղաքում՝ Էմայիգի գետի վրա։ Եղել է Լիֆլանդիայի առաջին քարե կամուրջը, համարվել վաղ կլասիցիստական ժամանակաշրջանի ճարտարապետության նշանակալի հուշարձան։

## Պատմություն
Կամուրջը կառուցվել է Տարտուի 1775 թվականի մեծ հրդեհից հետո, գեներալ-նահանգապետ Յուրի Բրոունի նախաձեռնությամբ։ Նախագիծը կազմել են Յոհան Զակլովսկին և Ի․ Ց․ Զիգֆրիդենը։ Կառույցի համար քարերը տաշել են պուգաչովյան ապստամբությանը մասնակցելու պատճառով Էստոնիա աքսորված և տաժանակրության դատապարտվածները։ Շինարարությունն սկսվել է 1779 թվականին, ավարտվել 1784-ին։ Կամրջի հանդիսավոր բացումը տեղի է ունեցել 1784 թվականի սեպտեմբերի 16-ին։

Կառույցի կենտրոնական հատվածը զարդարել են անտիկ հաղթակամարների նմանեցված կամարները։ Կամուրջը դարձել է Տարտուի կենտրոնական հրապարակի պատմական անսամբլի գլխավոր տարրերից մեկը՝ ձգված լինելով այդ հրապարակի առանցքով և ծառայելով որպես նրա յուրօրինակ, հանդիսավոր մուտք։

Երկրորդ համաշխարհային պատերազմի ժամանակ՝ 1941 թվականի հուլիսի 9-ին կամուրջը պայթեցվել է նահանջող խորհրդային զորքի կողմից։ Հետագայում դրա տեղում կառուցվել է մեկ այլ կամուրջ՝ Կաարսիլդը։ Սակայն հին քարե կամուրջը վերականգնելու ծրագրեր էլ կան։

## Պատկերասրահ

File:Kivisild Tartus 2007.jpg|Կաարսիլդի քարե կամրջի մոդելը (2004)
File:Album von Dorpat, TKM 0031H 06, crop.jpg|Վիմատիպ, 1860 թ․
File:Tartu Kivisild, Körber.jpg|Կամուրջը Ֆիլիպ Կյորբերի նկարում (1800)
File:Villem Ormisson, Tartu vaade (1937).jpg|Կամուրջը Վիլլեմ Օրմիսոնի նկարում (1937)


## Ծանոթագրություններ

## Գրականություն
* Hillar Palamets "Tartu kivisild. Dorpater Steinbrücke 1784-1941" Koostanud Valter Haamer ja Rudolf Pangsepp, eesti keelest tõlkinud Signe Cousins, Vladimir Danilov ja Karl Lepa. 108 lk. Eesti, saksa, inglise ja vene keeles. Tartu: Vanemuise Seltsi Kirjastus, 1997
* Tartu kivisillale tehakse "iluravi". Uus Eesti, 28. oktoober 1935, nr. 41, lk. 10. 
* Eesti sillad, lk 151 & 152

## Արտաքին հղումներ

* Kivisild Tartu linna kodulehel
* Kivisild  venekeelses portaalis Tartu-Jurjev-Derpt
* Kivisild (Tartu sillad III) Tartu kultuuriväärtusega asjade ja -mälestiste registris
* "Tartu kivisild. Ajalooline õiend" (Tallinn, 1991) Kultuurimälestiste riiklik register
* Arvi Vainomäe "Kivisild Majesteetlik Linnasüda" Emajõe Disain
* Hugo Anka "Tartu Kivisild postmargil" Õhtuleht, 15. september 1997
* Mati Talvik "Projekt EI:: Tartu Kivisild" ERR/ETV, 03.11.2006
* "Tartu Kivisild ja Vabadussild" (1932) Youtube, 19. september 2009

Կատեգորիա:Էստոնիայի պատմություն
Կատեգորիա:Էստոնիայի տեսարժան վայրեր
Կատեգորիա:Կամուրջներ
Կատեգորիա:Կլասիցիզմ
Կատեգորիա:Ճարտարապետություն
Կատեգորիա:Պատմական հուշարձաններ
Տարտուի համալսարանի գլխավոր մասնաշենք

**Տարտուի համալսարանի գլխավոր մասնաշենք** (), Տարտուի համալսարանի գլխավոր շենքն է։ Այս շենքն Էստոնիայում դասական ճարտարապետության ակնառու նմուշներից մեկն է։

Կառուցվել է 1804 - 1809 թվականներին, նախագծվել է ճարտարապետ Յոհան Վիլհելմ ֆոն Կրաուզի () կողմից։  Շինարարության թույլտվությունը ստացվել է 1799 թվականի մայիսին։ Ճակատի կենտրոնում տեղակայված են դորիական վեց սյուներ։

Շենքի ներսում կան նաև համալսարանական արվեստի թանգարանի տարածքներ։

Շենքը բազմիցս վերականգնվել է, այդ թվում՝ 1965 թվականի հրդեհից հետո և բոլորովին վերջերս՝ 2007 թվականին։

Այն ունի մեծ լսարան, ինչպես նաև ձեղնահարկի փակ սենյակներ, որոնք օգտագործվել են 19-րդ դարում՝ ուսանողներին պատժելու նպատակով։

## Պատմություն
Շենքը կառուցվել է վերջերս հիմնադրված Դորպատի համալսարանի համար՝ Մարիինյան եկեղեցու ավերակների տեղում, և հանդիսավորությամբ բացվել է 1809 թվականի հուլիսի 3-ին։ Ավելի ուշ շենքին կից կառուցվել են թևերը (1856- 1859) և համալսարանական եկեղեցին։

1965 թվականի դեկտեմբերի 21-ի գիշերը շենքում հրդեհ է բռնկվել, որմ ավերել է 900 քառակուսի մետր տարածք (հիմնական շենքի ընդհանուր մակերեսը 6255 քառակուսի մետր է)։ Շենքը վերականգնվել է 1966 թվականի սեպտեմբերի 1-ին, սակայն հանդիսությունների սրահի վերականգնումը ձգձգվել է մինչև 1967 թվականի ապրիլի 28-ը։

## Հնագիտական հետազոտություններ
Գլխավոր մասնաշենքը կառուցվել է նախկին եկեղեցու ավերակների վրա։ Շինարարության ընթացքում հայտնաբերվել են մարդկային մնացորդներ, որոնք թաղված են եղել եկեղեցու գերեզմանատանը։ Վերաթաղման վայրում Կրաուզի նախագծով կանգնեցվել է ժողովուրդների հուշարձանը։

2010 թվականին գլխավոր շենքի և համալսարանի հին քիմիական շենքի տարածքում կատարված հնագիտական պեղումների ընթացքում Սուրբ Մարիամի եկեղեցու հին գերեզմանոցից հայտնաբերվել են նոր մնացորդներ։

## Հուշատախտակներ և հուշարձաններ
Հյուսիսային թևի ծայրին տեղադրված է հուշատախտակ՝ ի պատիվ քիմիկոս Վիլհելմ Ֆրիդրիխ Օստվալդի՝ Նոբելյան մրցանակի միակ դափնեկրի, ով դասավանդել է Տարտուում։ Հարավային թևի վերջը զարդարված է հուշտախտակով՝ ի պատիվ Ստեֆան Բատորիի, ով քաղաքին շնորհել է ներկայիս դրոշը և հիմնել է համալսարանի նախատիպը՝ ճիզվիտական գիմնազիան։ Շենքի հետևում գտնվում է թագավորական հրապարակը՝ Գուստավ II Ադոլֆ թագավորի նախապատերազմյան հուշարձանի պատճենով, ով 1632 թվականին հիմնադրել է Գուստավյան ակադեմիան։

## Պատկերասարահ

Պատկեր:Tartu_asv2022-04_img24_University_main_building.jpg|Մուտքի դահլիճը՝ հիմնական սանդուղքով
Պատկեր:Tartu_asv2022-04_img21_University_main_building.jpg|մինի|Տարտուի համալսարանի գլխավոր մասնաշենքը
Պատկեր:Tartu_asv2022-04_img22_University_main_building.jpg|Լսարան
Պատկեր:TKM_4538G,Tartu_Ülikooli_peahoone,_Georg_Friedrich_Schlater.jpg|Տարտուի համալսարանի գլխավոր մասնաշենքը, 1845 թվական
Պատկեր:TÜ_peahoone_põleng_1965._aasta_detsembris.jpg|Տարտուի համալսարանի գլխավոր մասնաշենքը հրդեհի ժամանակ


## Ծանոթագրություններ

Կատեգորիա:Էստոնիայի մշակույթի հուշարձաններ
Կատեգորիա:Տարտու
Կատեգորիա:Տարտուի համալսարան
Ազգային արժանապատվության ասպետներին

**«Ազգային արժանապատվության ասպետներին»**, աղբյուր-հուշակոթող Երևանի Կենտրոն վարչական շրջանում, Օղակաձև զբոսայգու չորրորդ հատվածում՝ Ալեք Մանուկյան փողոցի և Տիգրան Պետրոսյանի անվան շախմատի տան հետնամասին հարող կանաչապատ տարածքի կենտրոնական մասում։ Նվիրված է «Նեմեսիս» գործողության հերոսների հիշատակին։ Բացվել է 2023 թվականի ապրիլի 25-ին։

## Պատմություն
Հուշակոթողի տեղադրման միջնորդությունը ներկայացրել են Հայոց ցեղասպանության վրիժառուների ժառանգները։ 2020 թվականի հուլիսի 10-ին ՀՀ ԳԱԱ պատմության ինստիտուտում կայացած քննարկում-խորհրդակցության ընթացքում ներկայացվել է մայրաքաղաքում արժանապատիվ ասպետների հիշատակը հավերժացնող հուշակոթող տեղադրելու վերաբերյալ Երևանի քաղաքապետարան ուղղված դիմումը։ Հարցի առնչությամբ եղել են նաև ՀՀ ԱԳՆ-ի ու Երևանի ավագանու խմբակցությունների դրական եզրակացությունները։

Տեղադրելու որոշումը կայացվել է Երևանի ավագանու 2021 թվականի սեպտեմբերի 14-ի նիստում։

## Նկարագրություն
Աղբյուր-հուշակոթողի ուղղահայաց քարերի վրա գրված են 1915 թվականի Հայոց ցեղասպանությունը կազմակերպած և իրականացրած երիտթուրքերի պարագլուխներից և 1918 թվականի Բաքվի հայերի ջարդի կազմակերպիչներից վրեժ լուծած հերոսներ Սողոմոն Թեհլիրյանի, Արամ Երկանյանի, Արմեն Գարոյի, Գրիգոր Մերջանովի, Արա Սարգսյանի, Ավետիք Իսահակյանի, Հրաչ Փափազյանի, Շահան Նաթալիի, Հակոբ Մելքումովի, Երվանդ Ֆունդուկյանի, Միսաք Թորլաքյանի, Արշավիր Շիրակյանի, Արշակ Եզդանյանի, Ստեփան Ծաղիկյանի, Արտաշես Գևորգյանի, Պետրոս Տեր-Պողոսյանի անունները։ Ներքևի հորիզոնական քարին գրված է․ *«1919-1922․ Ազգային արժանապատվության ասպետներին»*։ Կոթողի հետնամասում փորագրված են «Նեմեսիս» գործողության անվանումը և Սողոմոն Թեհլիրյանի խոսքերը. *«Կան դատեր, որոնց վճիռները չպետք է վստահել դատարաններին»*։

Քանդակի հեղինակը ճարտարապետ Տիգրան Բարսեղյանն է։

## Բացում
Հուշակոթողի բացման արարողությունը տեղի է ունեցել 2023 թվականի ապրիլի 25-ին։ Մասնակցել և ելույթ են ունեցել Երևանի քաղաքապետարանի պաշտոնյաներ, հերոսների ժառանգները։

## Թուրքիայի արձագանք
Ի պատասխան Երևանում «Ազգային արժանապատվության ասպետներին» աղբյուր-հուշակոթողի բացման` Թուրքիան Հայաստանի համար 2023 թվականի ապրիլի 29-ին դեպի երրորդ երկրներ թռիչքների համար փակել է իր օդային սահմանը։

## Հայաստանի վարչապետի արձագանք
Արձանի բացումից հետո Հայաստանի վարչապետ Նիկոլ Փաշինյանը նախ Ազգային Ժողովում, ապա նաև «Ազատություն» ռադիոկայանին տված հարցազրույցում քննադատել է այդ որոշումը՝ այն համարելով ազգային շահերից չբխող և սխալ քայլ։

## Պատկերասրահ

Ազգային արժանապատվության ասպետներին 04.jpg|
Ազգային արժանապատվության ասպետներին 10.jpg|
Ազգային արժանապատվության ասպետներին 12.jpg
Ազգային արժանապատվության ասպետներին 13.jpg


## Ծանոթագրություններ

Կատեգորիա:Երևանի հուշարձաններ
Կատեգորիա:Տիգրան Բարսեղյանի հուշարձաններ
Կատեգորիա:2023 հիմնադրումներ Երևանում
Լյուբկա (ֆիլմ)

**«Լյուբկա»** (), ռուսական գեղարվեստական ֆիլմ, որը նկարահանել է ռեժիսոր Ստանիսլավ Միտինը Դինա Ռուբինայի համանուն պատմվածքի հիման վրա։

## Սյուժե
Մի օր աղմկոտ կայարանում հարուստ ընտանիքից ճամպրուկ են գողանում։ Գողերին օգնում է 7-ամյա մի աղջիկ, որը մեծացել է քաղաքի քրեական շրջաններում և դաստիարակվել փողոցների օրենքներով։ Նրա անունը Լյուբկա է։ Նա չգիտի, թե ինչ է հայրենի տունը և ամուր ընտանիքը։ Այս դեպքից հետո մանկահասակ ավազակը շատ հաճախ հիշում է այդ գողացած ընտանիքից լավ հագնված աղջկան և երազում է լինել նրա տեղում՝ ապրել հարմարավետության և մշտական խնամքի մեջ՝ մայրիկի և հայրիկի հետ, գեղեցիկ տիկնիկներով, էլեգանտ զգեստներով։

Տարիներ անցան՝ 1952 թվականին, ճակատագրի բերմամբ երկու աղջիկները, որոնք արդեն մեծահասակ են, կրկին հանդիպում են։

Երիտասարդ բժիշկ Իրինան մայրիկի հետ մեկնում է հեռավոր Ուրալ քաղաք՝ այնտեղ աշխատելու։ Իրինան արդեն հղիության վերջին ամիսներին է։ Շուտով նրա մայրը՝ Ֆաինա Սեմյոնովնան, հանկարծակի մահանում է, և Իռայի առջև հարց է առաջանում՝ ում հետ թողնել իր փոքրիկ դստերը՝ Սոնեչկային, մինչ ինքը հերթապահում է հիվանդանոցում։ Նա պետք է դայակ փնտրի, բայց որտեղ դայակ գտնել մետալուրգիական կոմբինատին կից փոքրիկ քաղաքում։ Ազատավարձու աշխատողները կամ նախկին բանտարկյալներ երեխայի համար դայակ լինել չեն կարող։ Իրինան ընտրում է կամակոր մի աղջկա, որը նոր է ազատություն ստացել և նման չէ այլ հանցագործների։

## Դերերում
* Ելենա Լյադովա – *Լյուբկա, Սոնեչկայի դայակը
* Անաստասիա Գորոդենցևա – *Իրինա Միխայլովնա Զալցման, բժիշկ
* Նատալյա Չեռնյավսկայա – *Ֆաինա Սեմյոնովնա, Իրինա Միխայլովնայի մայրը
* Ալեքսանդր Սիրին – *Ֆեոդոր Նիկոլաևիչ Պերեչնիկով, գլխավոր բժիշկ
* Վլադիմիր Սիչև – *«Կանավա»
* Արտյոմ Արտեմև – *Սերգեյ
* Ալեքսանդր Պաշկով – *Վալենտին
* Մարինա Կուդելինսկայա – *Զինաիդա Նիկոլաևնա Մոսելցովա, բժիշկ
* Օլգա Օնիշչենկո – *Ռաիսա Ֆեոդորովնա Կոնդակովա, հարևանուհի
* Վլադիմիր Գորյուշին – *Ստեպան Սեմյոնովիչ
* Տիմոֆեյ Տրիբունցև – *Պետյա «Շտիրյա», Լյուբկայի որդեգյալ հայրը, գող
* Վլադիմիր Շուլգա – *գող
* Ելենա Դուբրովսկայա – *Ֆենկա
* Աննա Մարկովա – *բուժքույր
* Միխայիլ Լեբեդև – *մեքենավար
* Ռիչարդ Բոնդարև – *Ռոժկով, երիտասարդ հայր, Իրինայի գործընկերը հիվանդանոցում

## Նկարահանող խումբ
* Սցենարի հեղինակ՝ Ստանիսլավ Միտին և Դինա Ռուբինա (Դինա Ռուբինայի ստեղծագործությունների հիման վրա)
* Ռեժիսոր՝ Ստանիսլավ Միտին
* Օպերատոր՝ Վիտալի Կոնևցով
* Երկրորդ ռեժիսոր՝ Նատալյա Կաշկադաևա
* Հնչյունային ռեժիսոր՝ Վլադիմիր Շևանդին

## Մասնակցություն կինոփառատոններում
* 2009 – մասնակցություն «Արբանյակը Վարշավայի վրա» փառատոնին, Լեհաստան.
* 2012 – մասնակցությու «Արբանյակ Լեհաստանի վրա» փառատոնին, Լեհաստան

## Ծանոթագրություններ

Կատեգորիա:2000-ականների ռուսերեն ֆիլմեր
Կատեգորիա:2009 դրամա ֆիլմեր
Կատեգորիա:2009 ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր